Johannesburg as “groenste stad” aangewysJohannesburg is as die “groenste stad” in Afrika aangewys, het die Ekonomiese Intelligensie-eenheid Saterdag bekendgemaak. Die verslag is by COP17 (17de Konferensie van Partye) in Durban, KwaZulu-Natal vrygestel. Siemens African Green City Index het 15 verskillende stede oor die kontinent oorweeg. Kaapstad, Durban en Pretoria is ook oorweeg. Ander stede sluit in Maputo, Dar es Salaam, Luanda, Addis Ababa, Kaïro, Alexandrië, Lagos, Accra en Casablanca. Die stede is beoordeel op luggehalte, rioolgeriewe, afval, water, vervoer, grondgebruik, energie, suurstof en omgewingsbestuur. Johannesburg het die laagste koolstofvrystellings uit al die Suid-Afrikaanse stede behaal met die laagste elektrisiteitsverbruik.